< Atom

Az Atom telepítése

Szerző: Sallai András

Copyright © Sallai András, 2019

Licenc: GNU Free Documentation License 1.3

Web: http://szit.hu

Bevezetés

Az atom szövegszerkesztő telepíthető, .deb, .rpm csomagból, forrásból vagy snapd rendszerrel. A szerkesztőhöz csomagok formájában több modul is letölthető a szerkesztőn keresztül vizuálisan, vagy az apm parancs segítségével.

Beszerzés

Az Atom nevű szerkesztőt a következő oldalról tölthetjük le:

https://atom.io/

Telepítés

Debian GNU/Linux 10

Telepítés:

dpkg -i atom-amd64.deb

A telepítés nem fejeződik be, ha a következő függőségek hiányoznak:

git

libgconf-2-4

libgconf2-4

gvfs-bin

xdg-utils

libcurl3

libcurl4

A függőségek egyszerű telepítése:

apt install -f -y

Telepítés tárolóból:

https://flight-manual.atom.io/getting-started/sections/installing-atom/

A telepített verzió megtekintése:

apt policy atom

$ atom --version
Atom : 1.42.0
Electron: 4.2.7
Chrome : 69.0.3497.128
Node : 10.11.0

Snap:

sudo snap install atom --classic

Windows

Telepítős verzió:

Windowson A telepítéshez nincs szükség rendszergazdai jogra.

A telepítő nem kérdez semmit.

Az Atom a felhasználó profiljába telepszik.

Portable verzió:

Az atom weblapján, található egy „Other platforms” link.

Az előugró új oldalon található portable verzió:

atom-windows.zip

atom-x64-windows.zip

Bővítmények

Az atom bővítményei továbbra is felhasználó profiljába települnek.

Például egy janos felhasználó esetén:

c:\Users\janos\.atom\packages\

Billentyűkombinációk

Ctrl + /	megjegyzés
Ctrl + Shift + F5	Ablak újratöltése
Ctrl + Shift + d	Sor duplázása
Ctrl + Shift + k	Sor törlése

Csomagkezelő

Az Atom rendelkezik saját csomagkezelővel, amelynek a neve apm. Ha csak beírjuk a parancsot önmagában kiírja az összes al-parancsot.

clean, config, dedupe, deinstall, delete, dev, develop, disable, docs,
enable, erase, featured, home, init, install, link, linked, links, list,
ln, lns, login, ls, open, outdated, publish, rebuild, rebuild-module-cache,
remove, rm, search, show, star, starred, stars, test, uninstall, unlink,
unpublish, unstar, update, upgrade, view

Az egyes parancsokról segítséget a következő módon kérhetünk:

apm help <parancs>

Az ls al-parancs kiírja a telepített csomagokat. Ugyanilyen hatása van a list al-parancsnak.

A telepíthető csomagok listáját itt találjuk:

http://atom.io/packages

Keresni az apm search paranccsal lehet. Ügyeljünk arra, hogy nem root felhasználóval telepítsünk az apm paranccsal, mert akkor a telepített csomagot csak a root tudja használni.